
У К А З А Н И Я

ЗА ПОДГОТОВКА НА ОФЕРТИТЕ 
И УЧАСТИЕ В ОБЩЕСТВЕНАТА ПОРЪЧКА

I. УСЛОВИЯ ЗА УЧАСТИЕ В ПРОЦЕДУРАТА

В процедурата за възлагане на обществена поръчка може да участва всеки, който отговаря на условията, посочени в Закона за обществените поръчки /ЗОП/ и обявените от Възложителя изисквания в документацията за участие.
1. Изисквания за лично състояние на участниците 
1.1. Съгласно чл. 54, ал. 1 от ЗОП, не може да участва в процедурата за възлагане на обществена поръчка и Възложителят ще отстрани от участие всеки участник, когато:
· е осъден с влязла в сила присъда, освен ако е реабилитиран, за престъпления по чл. 108а, чл. 159а – 159 г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс.
· е осъден с влязла в сила присъда, освен ако е реабилитиран, за престъпление аналогично на гореизброените в друга държава членка или трета страна.
· има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.
· е налице неравнопоставеност в случаите по чл. 44, ал. 5 от ЗОП.
· е установено, че:
· е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
· не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.
· е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или други аналогични задължения, установени с ак на компетентен орган, съгласно законодателството на държавата, в която участникът е установен.
· е налице конфликт на интереси, който не може да бъде отстранен.
Съгласно чл. 54, ал. 2 ЗОП основанията по ал. 1, т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.
Съгласно чл. 54, ал. 3 ЗОП ал. 1, т. 3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.
1.2. Съгласно чл. 55, ал. 1 от ЗОП, Възложителят може да отстрани от участие всеки, за когото е налице някое от следните обстоятелства:
· обявен е в несъстоятелност или е в производство по обявяване в несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.
· сключил е споразумение с други лица с цел нарушаване на конкуренцията, когато нарушението е установено с акт на компетентен орган.
· доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора.
· опитал е да:
- повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация или
- получи информация, която може да му даде неоснователно предимство в процедурата за възлагане на обществена поръчка.
Съгласно чл. 55, ал. 3 ЗОП основанията по ал. 1, т. 5 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.
Съгласно чл. 57, ал. 2 ЗОП Възложителят може да отстрани от участие обединение от физически и/или юридически лица, когато някое от основанията за отстраняване по чл. 55, ал. 1 ЗОП е налице за някой от членовете на обединението.
1.3. Съгласно чл. 56, ал. 1 от ЗОП, участник, за когото са налице основания по чл. 54, ал. 1 и по чл. 55, ал. 1, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:
· е погасил задълженията си по чл. 54, ал. 1, т. 3, включително начислените лихви и/или глоби или че те са разсрочени, отсрочени или обезпечени.
· е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение.
· е изяснил изчерпателно фактите и обстоятелствата, като активно е съдействал на компетентните органи и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
Съгласно чл. 56, ал. 2, 3 и 4 от ЗОП възложителят може да прецени, че предприетите от участника мерки са достатъчни, за да се гарантира неговата надеждност и да не го отстрани от процедурата, като мотивира решението си за обявяване на класирането или за прекратяване на процедурата.
Съгласно чл. 56, ал. 5 от ЗОП, когато участникът е лишен от правото да участва в процедури за обществени поръчки с влязла в сила присъда или друг акт съгласно законодателството на държавата, в която е произнесена присъдата или е издаден актът, същият няма право да използва предвидената в ал. 1 възможност за времето, определено с присъдата или акта.
1.4. Съгласно чл. 58, ал. 1 от ЗОП в случай, че бъде избран за изпълнител на обществената поръчка, участникът доказва липсата на обстоятелствата по чл. 54, ал. 1 и чл. 55, ал. 1 от ЗОП, като представя следните документи:
· за обстоятелствата по чл. 54, ал. 1, т. 1 – свидетелство за съдимост.
· за обстоятелствата по чл. 54, ал. 1, т. 3 – удостоверение от органите по приходите и удостоверение от общината по седалището на възложителя и на участника.
· за обстоятелствата по чл. 54, ал. 1, т. 6 – удостоверение от органите на Изпълнителна агенция „Главна инспекция по труда“.
· за обстоятелствата по чл. 55, ал. 1, т. 1 – удостоверение, издадено от Агенция по вписванията.
Съгласно чл. 58, ал. 2 ЗОП когато в удостоверението по ал. 1, т. 3 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6, участникът представя декларация, че нарушението не е извършено при изпълнение на договор за обществена поръчка.
Съгласно чл. 58, ал. 6 ЗОП възложителят няма право да изисква представянето на документите по ал. 1, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
2. Критерии за подбор – Възложителят не поставя изисквания към участниците, свързани с икономическото и финансовото им състояние. Критериите за подбор по чл. 59 и сл. от ЗОП са от следните две групи:
2.1. Годност за упражняване на професионална дейност - Участникът следва:
2.1.1. да е вписан в Търговския регистър /за еднолични търговци и търговски дружества/ или да е вписан в Регистър БУЛСТАТ и данъчно регистриран в НАП /за обединения – дружества по ЗЗД, като удостоверенията за вписване в регистър Булстат и за данъчна регистрация в НАП се представят преди сключването на договора, съгласно чл. 70 от ППЗОП/, като предметът му на дейност да съответства на предмета на поръчката.
2.1.2. да разполага с поне 1 обект /собствен, нает или предоставен от трето лице за целите на обществената поръчка в съответствие с чл. 65 от ЗОП/ за търговия на едро с храни от животински и от неживотински произход, включващо списък на групите храни по предмета на обществената поръчка. В удостоверенията за търговия с храни да бъде отбелязано, че кандидата отговаря на изискванията на Регламент (EO) 852/2004, а за храни и от животински произход и на Регламент (EO) 853/2004. 
Когато участникът е обединение, което не е юридическо лице, изпълнението на това изискване се доказва от съответния участник в обединението, който съгласно договора за създаването му ще доставя съответните продукти. За подизпълнителите горното изискване важи съобразно вида на дейностите, които ще изпълняват. В изпълнение на това изискване участникът може да се позовава на капацитета на трети лица по реда на чл. 65 от ЗОП.
За чуждестранни участници изискванията за вписване в съответните регистри е изпълнено, ако са вписани в аналогични регистри, съгласно законодателството на държавата членка, в която са установени /чл. 60, ал. 1 от ЗОП/.
Забележка: Съответствието с горните изисквания се декларира от участниците в цифрово подписан еЕЕДОП (еЕЕДОП в електронен вид), съгласно публикувания на профила на купувача формуляр - Образец №1 от документацията. еЕЕДОП се представя и за всеки: от участниците в обединението, подизпълнителите и третите лица, на чийто капацитет се позовава участникът, попълнен и подписан от тях.
За доказване на горните обстоятелства следва да се представят удостоверения, издадени от съответните компетентни органи (Агенция по вписванията, БАБХ, НАП или аналогични-зачужденстранните участници) и декларации по чл.65, ал.3 от ЗОП, подписани от третите лица за поетите от тях задължения. Доказателствата се представят при поискване от възложителя по всяко време, когато това е необходимо за законосъобразното провеждане на процедурата (съгласно чл.67, ал.5 от ЗОП) или най-къснопреди подписване на договора за обществена поръчка (чл.67, ал.6 от ЗОП).
2.2. Технически и професионални възможности
2.2.1. Участникът следва да е изпълнил през последните 3 години, считано от датата на подаване на офертата, поне 1 /една/ доставка, които са идентични или сходни с предмета на обществената поръчка, считано от датата на подаване на офертата, независимо от обема на изпълнената доставка. За „идентични или сходни с предмета на обществената поръчка” ще се счита доставка хранителни продукти.
За доказване на това обстоятелство участникът следва да посочи публичен регистър, в който тази информация е достъпна или да представи референция от възложителя на доставката, в която същият да посочи описание, период, както и обща стойност на доставката.
2.2.2. Участникът следва да разполага с поне 1 хладилно транспортно средство /собствено, наето или предоставено от трето лице на основание чл. 65, ал. 1 от ЗОП за целите на обществената поръчка/, регистрирано в БАБХ за превоз на съответната група храни.
За доказване на това обстоятелство участникът следва да представи удостоверение за регистрация на транспортно средство от органите на БАБХ (Българска Агенция по Безопасност на Храните) и копие на регистрационни талони на превозните средства, декларация от третото лице по чл. 65, ал. 3 от ЗОП за поетите от него задължения във връзка с обществената поръчка. 
2.2.3. Участникът следва да притежава поне 1 валиден сертификат за съответствие със стандартите за системи за управление на качеството EN ISO 9001, EN ISO 22000, HACCP или други доказателства за въведени еквивалентни мерки за осигуряване на качеството – това обстоятелство се доказва с представянето на копие от сертификата.
Забележка: Съответствието с горните изисквания се декларира от участниците в цифрово подписан еЕЕДОП (еЕЕДОП в електронен вид), съгласно публикувания на профила на купувача формуляр - Образец №1 от документацията. еЕЕДОП се представя и за всеки: от участниците в обединението, подизпълнителите и третите лица, на чийто капацитет се позовава участникът, попълнен и подписан от тях.
За доказване на горните обстоятелства следва да се представят горипосочените документи. Доказателствата се представят при поискване от възложителя по всяко време, когато това е необходимо за законосъобразното провеждане на процедурата (съгласно чл.67, ал.5 от ЗОП) или най-къснопреди подписване на договора за обществена поръчка (чл.67, ал.6 от ЗОП).
Съгласно чл. 66 от ЗОП участникът може да ползва подизпълнители при изпълнението на обществената поръчка, като посочените в офертата подизпълнители следва също да отговарят на изискванията на възложителя по отношение на лично състояние, критериите за подбор и другите специфични изисквания за допускане до участие в процедурата, съобразно вида на дейностите, които ще изпълняват.
3. Специфични основания за отстраняване 
Съгласно чл.3, т.8 от Закона за икономическите и финансови отношения с дружествата, регистрирани в юрисдикции с прееренциален данъчен режим, свързаните с тях лица и техните действителни собственици, такива дружества нямат право да участват в процедури на ЗОП, както и да участват обединения- участници в такива процедури, освен в случаите на наличие на някои обстоятелства по чл.4 от ЗИФОДРЮПДРСЛТДС, изключващи прилагането на законовата забрана.
От участие в обществената поръчка се отстранява участник, за когото са налице едно или повече обстоятелства по чл. 54, чл. 55 /без ал. 1, т. 2/ и чл. 107 ЗОП, в т.ч. специфичните основания за отстраняване, предвидени от Възложителя в документацията за участие.

II. ДОКУМЕНТАЦИЯ ЗА УЧАСТИЕ В ПРОЦЕДУРАТА

1. Съдържание на документацията:
1.1. Обява за обществена поръчка на стойност по чл. 20, ал. 3 от ЗОП;
1.2. Техническа спецификация;
1.3. Указания за подготовка на офертите и участие в обществената поръчка;
1.4. Образци на документи:
•	Образец № 1 – eEEДОП;
•	Образец № 2 – Декларация по чл. 97, ал. 5 от ППЗОП за обстоятелствата по чл. 54, ал. 1, т. 1, 2 и 7 от ЗОП;
•	Образец № 3 – Декларация по чл. 97, ал. 5 от ППЗОП за обстоятелствата по чл. 54, ал. 1, т. 3 - 5 от ЗОП;
•	Образец № 4 - Декларация по чл. 6, ал. 2 от Закона за мерките срещу изпирането на пари;
•	Образец № 5 - Декларация за липса на свързаност с друг участник по чл. 101, ал. 11 от ЗОП;  
•	Образец № 6 - Техническо предложение за изпълнение на поръчката;
•	Образец № 7 - Ценово предложение
•	Образец № 8 – Списък на доставките;
•	Образец № 9 - Списък на оборудването;
•	Образец № 10 - Списък на обектите.
1.5. Проект на договор.
2. Публичен достъп до документацията за участие, в т.ч. до образците на документите, е осигурен чрез публикуването им в профила на купувача на следния интернет адрес: http://sop.bg.
3. В срок до 3 дни преди изтичането на срока за получаване на офертите лицата могат да поискат писмено от Възложителя да даде разяснения по условията на поръчката. Възложителят публикува разясненията в Профила на купувача най-късно на следващия работен ден, без да посочва лицето, което ги е поискало (чл. 189 от ЗОП).


III. ПОДГОТОВКА НА ОФЕРТАТА

1. При изготвяне на офертата всеки участник трябва да се придържа точно към обявените от Възложителя условия (чл. 39, ал. 1 от ППЗОП).
Съгласно чл. 101 от ЗОП:
Офертите се изготвят на български език.
До изтичането на срока за получаване на офертите всеки участник в процедурата може да промени, допълни или оттегли офертата си.
Всеки участник има право да представи само една оферта.
Едно физическо или юридическо лице може да участва в процедурата само в едно качество – като самостоятелен участник, като участник в едно обединение, като подизпълнител на един от участниците или  като трето лице, предоставящо капацитета си на един от участниците.
Свързани лица по смисъла на §2, т.45 от ДР на ЗОП, вр. §1, т.13 и 14 от ДР на Закона за публично предлагане на ценни книжа, не могат да бъдат самостоятелни участници в процедурата.

2. Всяка оферта задължително трябва да съдържа (чл. 39, ал. 2 и 3 от ППЗОП):
2.1. Опис на документите, съдържащи се в офертата, по реда на тяхното подреждане, подписан и подпечатан;
2.2. Единен европейски документ за обществени поръчки в електронен вид (eEEДОП)-Образец №1, с който участникът декларира липсата на основания за отстраняване на процедурата и съответсвието си с критериите на подбор; Когато участникът е обединение, еЕЕДОП се представя за всеки участниците в обединението, както и за всеки подизпълнител и за всяко трето лице, чиито ресурси ще бъдат ангажирани при изпълнение на поръчката.
Важно! еЕЕДОП се представя на CD или USB Flash във формат .PDF, цифрово подписан с КЕП на законния представител на кандидата.
2.3. Декларация по чл. 97, ал. 5 от ППЗОП за обстоятелствата по чл. 54, ал. 1, т. 1, 2 и 7 от ЗОП – Образец №2 /оригинал/. Подписва се от всички лица по чл. 54, ал. 2 от ЗОП.
2.4. Декларация по чл. 97, ал. 5 от ППЗОП за обстоятелствата по чл. 54, ал. 1, т. 3 – 5 от ЗОП – Образец №3 /оригинал/. Подписва се само от лице, имащо правомощия да представлява самостоятелно кандидата. При представителство „само заедно“ декларацията се представя подписана от всички съпредставляващи.
2.5. Декларация по чл. 6, ал. 2 от Закона за мерките срещу изпирането на пари - Образец №4 /оригинал/. Подписва се само от лице, имащо правомощия да представлява самостоятелно кандидата. При представителство „само заедно“ декларацията се представя подписана от всички съпредставляващи.
2.6. Декларация за липса на свързаност с друг участник по чл. 101, ал. 11 от ЗОП- Образец №5 /оригинал/. Подписва се само от лице, имащо правомощия да представлява самостоятелно кандидата. При представителство „само заедно“ декларацията се представя подписана от всички съпредставляващи.
2.7. Документи по чл. 56, ал. 1 от ЗОП за доказване на предприетите мерки за надеждност – ако е приложимо;
2.8. Списък на доставките, които са идентични или сходни с предмета на обществената поръчка, изпълнени през последните три години, считано от датата на подаване на офертата, независимо от обема на изпълнената доставка, заедно с доказателство за извършената доставка - Образец №8 /оригинал/. 
2.9. Списък на оборудването, което ще се използва при изпълнение на поръчката - Образец №9 /оригинал/.
2.10.Списък на обектите, които ще се използват при изпълнение на поръчката - Образец №10 /оригинал/.
2.11. Копие на договора за обединение, съдържащ разпоредби относно правата и задълженията на участниците в обединението, разпределението на отговорността между тях, дейностите, които ще изпълнява всеки член на обединението, представителството на обединението /водещ партньор/ - ако е приложимо;
2.12. Техническо предложение за изпълнение на поръчката - Образец №6 /оригинал/, с приложен към него оригинал на нотариално заверено пълномощно на лицето, подписало офертата, в случай че не е законният представител на участника.
2.13. Ценово предложение – Образец №7 /оригинал/, датиран, подписан и подпечатан от представляващия участника.

3. Срок на валидност на офертата -
Срокът на валидност на офертата е времето, през което участникът е обвързан с условията на представената от него оферта.
Офертата следва да бъде валидна за срок от 3 месеца от крайния срок за получаване на офертите.

IV. ПРЕДСТАВЯНЕ НА ОФЕРТАТА

Съгласно чл. 47 от ППЗОП участникът представя офертата си в запечатана непрозрачна опаковка, върху която се посочват:
· Наименованието на участника, вкл. участниците в обединението, когато е приложимо;
· Адрес за кореспонденция, телефон и електронен адрес;
· Наименованието на поръчката, за която се подава офертата.
Опаковката включва всички документи, посочени в Раздел III, т. 2.1 до 2.12 вкл.
Всички копия на документи трябва да бъдат заверени с „Вярно с оригинала”, подпис и печат на фирмата на всяка страница. Всички документи трябва да се представят на български език или в официален превод на български език.
Запечатаната непрозрачна опаковка, съдържаща всички изискуеми документи, се подава от представляващия участника или от упълномощено от него лице, лично или чрез пощенска или куриерска услуга с препоръчана пратка с обратна разписка, на адрес: гр.София, ж.к. „Младост“2, ул. „Слънчево зайче“№ 9.
[bookmark: _GoBack]Офертата трябва да бъде получена от Възложителя на посочения адрес не по-късно от деня и часа, посочени в обявата за събиране на оферти – 27.06.2018 г., 16:00 часа.
Не се приемат оферти, представени след деня и часа, посочени по-горе, както и такива, които не са запечатани, които са с нарушена цялост или не отговарят на изискванията за оформянето им /чл. 48, ал. 3 от ППЗОП/.
За получените оферти при възложителя се води регистър, в който се отбелязват: подател на офертата; номер, дата и час на получаване; причини за връщане на офертата, когато е приложимо. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.
Всеки от участниците има правото да промени, допълни или оттегли офертата си до изтичането на срока за получаване на офертите. 

V. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

1. Отваряне на офертите
Подадените оферти се отварят от комисията, назначена от Възложителя по реда на чл. 97, ал. 1 от ППЗОП, вр. чл. 103 от ЗОП, в деня, часа и на мястото, посочени в обявата за събиране на оферти.
При промяна в датата, часа или мястото на отваряне на офертите, участниците се уведомяват чрез профила на купувача най-малко 48 часа преди новоопределения час.
Офертите се отварят на публично заседание, на което могат да присъстват участниците или техни упълномощени представители.
Комисията отваря по реда на тяхното постъпване запечатаните непрозрачни опаковки, оповестява тяхното съдържание и обявява ценовите предложения /чл. 97, ал. 3 от ППЗОП/.
След това комисията разглежда документите за съответствие с изискванията на Възложителя и съставя протокол.

2. Методика за оценка на офертите
Настоящата обществена поръчка се възлага на критерий „икономически най-изгодна оферта“/чл.70, ал.1 от ЗОП/, която отчита оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка. 
Избраният критерий за оценка се прилага само на оферти, които отговарят на предварително обявените от Възложителя условия.
Оценяването на офертите се извършва на основата на комплексна оценка, определена на базата на следните показатели, при максимална възможна оценка 100 т.:
1. Предложена цена– максимален брой 60 точки;
2. Срок за извършване на спешни доставки в извънредни ситуации – максимален брой 5 точки;
3. Срок за реакция в случай на рекламация – максимален брой 5 точки;
4. Управление на критичните точки при изпълнение на обществената поръчка - максимален брой 30 точки.
Оценяването на горепосочените показатели ще се извършва като за всеки показател ще се поставят точки, съгласно описаната по-долу методика за оценка.
Крайната комплексна оценка на всеки кандидат ще се пресмята по следната формула:

Комплексна оценка = А1 + А2 + А3 + А4 

А1 – Предложена цена – максимален брой 60 точки. 

Участниците определят цената в офертата си като процент отстъпка от осреднените за страната цени на едро на хранителни продукти по бюлетина на САПИ ООД. Предлаганият процент отстъпка следва да бъде от долна граница 1 % /включително/ до горна граница 10 % /включително/ от цените, обявени в бюлетина на САПИ и следва да бъде посочен в цели числа. Участникът предложил най-висок процент в размер на 10% от цената по САПИ получава 60 точки. За всяко следващо предложение ще се използва формулата:

Оценката по показател А1 се формира по следната формула:

А1 = 	предложен % отстъпка на съответния кандидат    х  60
		най-висок предложен % отстъпка

Базовата цена – обявена в периодичния бюлетин на “САПИ” ООД за последно число на предходния месец ще се актуализира на всеки месец за всички хранителни продукти. 
Предложеният процент отстъпка от определения участник за изпълнител на поръчката ще се запази постоянен при последващи промени в цените, обявени в бюлетина на "САПИ" ООД през времето за изпълнение на поръчката.
Актуализация на цените ще бъде извършвана на всеки месец за всички хранителни продукти. 
При подписване на договора класираният на първо място участник е длъжен да представи на възложителя бюлетина на „САПИ” ООД, с фиксирана дата към последно число на предходния месец. Всеки месец след подписването на договора, Изпълнителят се задължава да осигури бюлетина на “САПИ” ООД за негова сметка.
Участник, посочил в ценовото си предложение процент извън посочените граници ще бъде отстранен от процедурата.
При различия между стойностите, изразени с цифри и думи, за вярно се приема словесното изражение.
При посочване на този процент, участниците следва да имат впредвид, че се включват всички разходи по доставката.

А2 - Срок за извършване на спешни доставки в извънредни ситуации - максимален брой 5 точки.

-Участник, който предложи срок за извършване на спешни доставки в извънредни ситуации до 2 часа ще получи 5 точки;
-Участник, който предложи срок за извършване на спешни доставки в извънредни ситуации до 4 часа ще получи 3 точки;
-Участник, който предложи срок за извършване на спешни доставки в извънредни ситуации до 8 часа ще получи 1 точки;

А3 - Срок за реакция в случай на рекламация – максимален брой 5 точки.

Участник, който предложи срок за реакция в случай на рекламация до 2 часа ще получи 5 точки;
Участник, който предложи срок за реакция в случай на рекламация до 4 часа ще получи 3 точки;
Участник, който предложи срок за реакция в случай на рекламация до 8 часа ще получи 1 точки;

А4 – Управление на критичните точки при изпълнение на обществената поръчка - максимален брой 30 точки.

Разглеждат се предложенията на участниците за управление на следните, дефинирани от Възложителя критични точки, които могат да възникнат при изпълнение на поръчката:
1. Ненавременна доставка;
2. Липса на ликвидни средства за обезпечаване на доставката или част от нея;
3. Невъзможност да се покрият стандартите за качество;
4. Доставка на негодни за употреба хранителни продукти;
5. Риск свързан със спазване на изискванията за транспорт на храни;
6. Кръстосано замърсяване на храните;
7. Съхранение на храните в неподходящо помещение;
8. Ненавременна реакция при рекламация за явни и/или скрити недостатъци на продуктите;
9. Ненавременна реакция при изпълнение на допълнителни заявки;
10. Проблеми при снабдяване с хранителни продукти от производителя;

Участникът трябва да предложи цялостна концепция за управление и оценка на критичните точки, идентифицирани от Възложителя. 
Офертите на участниците, които отговарят на изискванията на Възложителя, се подлагат на сравнителен анализ, съпоставят се една с друга и се оценяват по следните критерии:
1) Участникът е представил концепция за управление и оценка на критичните точки, идентифицирани от Възложителя, в която е обърнато внимание на всяка една от „критичните точки“, но е в сила поне едно от следните обстоятелства - получава 30 точки. 
· Участникът е отчел всички възможни аспекти на проявление, области и сфери на влияние, оценил е вероятността от настъпване за всяка една от описаните критични точки и е оценил и предвидил степента на въздействието й върху изпълнението на обществената поръчка, като оценките съдържат конкретика и са обвързани със спецификата на доставката. 
· Предложени са ефективни и адекватни контролни дейности, организация и ресурси, като всяка една от критичните точки е съпроводена с предложени от участника конкретни мерки за недопускане/предотвратяване настъпването им и съответно адекватни дейности по отстраняване и управление на последиците от настъпването им;
2) Участникът е представил концепция за управление и оценка на критичните точки, идентифицирани от Възложителя, в която е обърнато внимание на всяка една от „критичните точки“, но е в сила поне едно от следните обстоятелства - получава 20 точки.
· Участникът не е оценил степента на влияние и/или вероятността за настъпване на критичните точки или оценките са формално описани (липса на конкретика и обвързаност със спецификата на доставката). 
· Предложените мерки имат формален и/или пожелателен характер (липса на конкретика и обвързаност със спецификата на доставката). 
· Предложените мерки, организация и предвидени ресурси не гарантират изцяло недопускането и/или предотвратяване на някои от критичните точки.
3) Участникът е представил концепция за управление и оценка на критичните точки, идентифицирани от Възложителя, но е в сила поне едно от следните обстоятелства - получава 10 точки. 
· Липсва описание на мерки за предотвратяване/преодоляване/управление на една или няколко от посочените от Възложителя критични точки. Участникът единстване декларира готовност на свой риск да приеме последиците при възникването им, но не предлага адекватни мерки за управлението им;
· Предложени са мерки за управление на посочените критични точки, но те реално не са от естество, позволяващо предотвратяването и/или преодоляването им.
За целите на прилагане на настоящата методика използваните определения, следва да се тълкуват както следва:
*Адекватен-напълно съответстващ, отговарящ на нуждите и очакванията.
*Ефективен-в най- общ смисъл показва съотношението на постигнатия резултат спрямо поставената цел. Процес, в който се постигат добри резултати. Ефективността е свързана с целесъобразността на дейтвията.
*Конкретни-точно определени действия;
*Задълбочено-достигане до същността на проблема, във вследствие на обстойно проучване.

Комплексната оценка се формира от сбора на точките, получени по отделните показатели, а именно:

Комплексна оценка = А1 + А2 + А3+ А4 

На първо място се класира кандидатът, събрал най-висока комплексна оценка. След това се класират останалите кандидати по низходящ ред.
Максимална възможна комплексна оценка за е 100 точки. Участникът, чиято оферта е получила най- висока комплексна оценка, се класира на първо място, а останалите следват в низходящ ред. 

3. Класиране на участниците 
Комисията предлага за отстранява от участие онези участници, чиито оферти не отговарят на предварително обявените от Възложителя изисквания.
Преди извършване на оценката, същите се проверяват, за да се установи че са подготвени и представени в съответствие с изискванията на документацията за участие.
Комисията представя протокола от работата си на Възложителя за утвърждаване. 

VI. ИЗБОР НА ИЗПЪЛНИТЕЛ.

Възложителят издава решение, с което утвърждава резултатите от работата на комисията, отразени в представения от нея протокол, определя класирания на първо място изпълнител на обществената поръчка /или прекратява процедурата при наличие на основанията за това/, след което в един и същ ден протоколът и решението се изпращат на посочените от участниците електронни пощи и се публикуват в Профила на купувача /чл. 97, ал. 4 от ППЗОП/. 
До изтичане валидността на офертата адресът, телефоните и електронният адрес, посочени в офертата на участника, се считат валидни. В случай, че адресът или електронният адрес е променен и Възложителят не е уведомен за това, кореспонденцията се смята за редовно връчена.






VII. СКЛЮЧВАНЕ НА ДОГОВОР

В 30-дневен срок от датата на определяне на изпълнител на обществената поръчка Възложителят сключва писмен договор с него /чл. 194, ал. 1 от ЗОП/, при условие че преди подписването на договора определеният за изпълнител изпълни задълженията си:
1. Да представи документите по чл. 67, ал. 6 от ЗОП /актуални документи, удостоверяващи липсата на основанията за отстраняване от процедурата и съответствието с поставените критерии за подбор - за изпълнителя, подизпълнителите и третите лица, ако има такива/, а именно:
· за обстоятелствата по чл. 54, ал. 1, т. 1 – свидетелство за съдимост.
· за обстоятелствата по чл. 54, ал. 1, т. 3 – удостоверение от органите по приходите и удостоверение от общината по седалището на възложителя и на участника.
· за обстоятелствата по чл. 54, ал. 1, т. 6 – удостоверение от органите на Изпълнителна агенция „Главна инспекция по труда“.
· за обстоятелствата по чл. 55, ал. 1, т. 1 – удостоверение, издадено от Агенция по вписванията.
Договорът включва задължително всички предложения от офертата на участника, въз основа на които е определен за изпълнител.
Когато в офертата са посочени подизпълнители, изпълнителят е длъжен в 3-дневен срок от сключването на договор за подизпълнение или на допълнително споразумение за замяна на подизпълнител да изпрати копие на договора или допълнителното споразумение на Възложителя заедно с доказателства, че са изпълнени условията на чл. 66, ал. 2 и 11 от ЗОП /за подизпълнителя не са налице основания за отстраняване и същият отговаря на критериите за подбор/.
По неуредените с настоящата документация въпроси се прилагат нормите на ЗОП и ППЗОП.

